
# Энҗе Хөсәенова: «Җитәр бер көн...»

(ШИГЫРЬ)

Җитәр бер көн: мин янармын

күңелемне битәрләгән тирәлектән.

Күз йомармын җанны әрнеткәнгә,

үзем теләп түгел, кирәклектән.

Җитәр бер көн: мин янармын

берәүләрнең нахак сүзләреннән.

Һәм качармын гомерлеккә,

битәрләмә диеп, үзләреннән.

Җитәр бер көн: мин янармын

кемнәрнеңдер ялганыннан.

Тик шулай да тынычлыгым җуймам

йөрәгемә кереп калганыннан.

Җитәр бер көн: нокта куярмын мин

авырлыктан дөрләп януыма.

Сөенермен күз яшьләрем аша

бүгенгәчә исән калуыма.

Следите за самым важным и интересным в Telegram-каналеТатмедиа

## Нет комментариев
Энҗе Хөсәенова: «Җитәр бер көн...»